Anexă la Hotărârea Consiliului Național pentru Asistența Juridică Garantată de Stat

nr. 27 din 20 iunie 2024

### Nr. \_\_\_\_\_\_\_\_/MGS din \_\_\_\_.\_\_\_\_.20\_\_ or./mun. \_\_\_\_\_\_\_\_\_\_\_\_\_\_\_\_\_

### CONTRACT

**cu privire la acordarea serviciilor de mediere garantată de stat**

Oficiul Teritorial \_\_\_\_\_\_\_\_\_\_\_ al Consiliului Naţional pentru Asistenţa Juridică Garantată de Stat (în continuare ***Oficiul Teritorial***), în persoana Coordonatorului **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, care acţionează în baza *Regulamentului funcţionării Oficiilor Teritoriale ale Consiliului Naţional pentru Asistenţa Juridică Garantată de Stat*, aprobat prin hotărârea Consiliului Naţional pentru Asistenţa Juridică Garantată de Stat nr. 15/2008 (în continuare ***Consiliul Naţional***) pe de o parte, şi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mediator (în continuare ***Mediator***), atestat nr. \_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_, care a fost selectat pentru acordarea serviciilor de mediere garantată de stat prin hotărârea ***Consiliului Naţional*** nr. \_\_ din \_\_.\_\_.202\_\_, pe de altă parte, în conformitate cu şi întru executarea prevederilor *Legii nr. 198/2007 cu privire la asistenţa juridică garantată de stat*, au convenit asupra următoarelor clauze contractuale:

### 1. OBIECTUL CONTRACTULUI

* 1. ***Mediatorul*** se obligă să presteze, în limita jurisdicţiei ***Oficiul Teritorial,*** servicii de mediere garantată de stat beneficiarilor acestor servicii, pe cauze penale, civile și contravenționale, în modul şi termenele stabilite de *Legea nr. 198/2007 cu privire la asistența juridică garantată de stat* și *Legea 137/2015 cu privire la mediere*, prezentul contract şi alte acte normative, iar ***Oficiul Teritorial*** se obligă să remunereze serviciile prestate.
  2. Cererile pentru acordarea serviciilor de mediere garantată de stat sunt recepționate nemijlocit de către ***Oficiul Teritorial,*** în cadrulprogramului de lucru al acestuia. ***Oficiul Teritorial*** va informa în timp util şi rezonabil ***Mediatorul*** despre solicitările pentru acordarea serviciilor de mediere garantată de stat, verificând disponibilitatea acestuia.
  3. ***Mediatorul*** nu poate primi cererea pentru acordarea serviciilor de mediere garantată de stat direct de la persoană sau organul care gestionează cauza. Desemnarea ***Mediatorului*** în vederea acordării serviciilor de mediere garantată de stat are loc numai printr-o decizie a Coordonatorului ***Oficiului teritorial*** emisă în acest sens.
  4. ***Oficiul Teritorial*** va organiza lucrul astfel încât să asigure o distribuire uniformă a cauzelor între mediatorii înscriși pe listă. Totodată, ***Oficiul Teritorial*** nu garantează ***Mediatorului*** un anumit volum de lucru sau un anumit nivel de remunerație.

### 2. DREPTURILE ŞI OBLIGAŢIILE MEDIATORULUI

2.1. Întru executarea prezentului contract ***Mediatorul*** are obligaţia să aplice toate mijloacele şi metodele necesare şi utile prevăzute de lege pentru asigurarea respectării drepturilor şi intereselor legitime ale părților.

2.2.Toate acţiunile ***Mediatorului*** în vederea îndeplinirii obligaţiilor sale vor fi întreprinse cu diligența, promptitudinea şi sârguința de care este nevoie pentru a asigura accesul părților medierii la o justiţie echitabilă. ***Mediatorul*** este liber în ce priveşte alegerea mijloacelor pentru îndeplinirea obligaţiilor sale, dar este obligat ca prestaţia sa corespundă standardelor de competenţa şi diligenţă acceptate de către mediatorii profesionişti şi normelor *Codului deontologic al mediatorului*.

2.3. ***Mediatorul*** este obligat să respecte normele cu privire la conflicte de interese prevăzute în *Legea 137/2015 cu privire la mediere.* Nu poate fi desemnată în calitate de mediator persoana care a reprezentat anterior interesele uneia dintre părți în instanța de judecată sau arbitraj ori a acordat alt gen de asistență în legătură cu obiectul litigiului. Dacă ***Mediatorului*** îi sunt cunoscute asemenea circumstanțe, acesta este obligat să le comunice ***Oficiului Teritorial*** și să se abțină de la desemnarea sa pe cauza dată.

2.4. Dacă, la etapa de iniţiere sau pe parcursul procesului de mediere, apare o circumstanţă de natură să afecteze scopul medierii, neutralitatea sau imparţialitatea ***Mediatorului***, acesta este obligat să se abțină de la medierea litigiului și să aducă acest fapt la cunoştinţa părţilor și ***Oficiului Teritorial***.

2.5. După încetarea procesului de mediere, ***Mediatorul*** nu poate reprezenta părțile sau una dintre părţi la soluţionarea în instanţa de judecată sau arbitraj a litigiului pentru care a fost desemnat ca mediator. În cazul în care a fost desemnat în calitate de ***Mediator*** un avocat, acesta nu este în drept să accepte asistenţa sau reprezentarea ulterioară a intereselor oricărei dintre părţile procesului de mediere în legătură cu litigiul mediat.

2.6. ***Mediatorul*** are obligaţia de a păstra probele scrise ale tuturor acţiunilor efectuate în legătură cu acordarea serviciilor de mediere garantată de stat. În acest sens, ***Mediatorul*** are obligaţia de a întocmi un dosar, după modelul aprobat de ***Consiliul Naţional***, pentru fiecare cauză pe care a fost desemnat de ***Oficiul Teritorial*** în vederea acordării serviciilor de mediere garantata de stat.

2.7. ***Mediatorul*** are obligaţia de a ţine și păstra Registrul cauzei, după modelul aprobat de Consiliul Naţional, în care va înscrie, în mod obligatoriu, toate acţiunile, inclusiv informații despre data, durata, locul unde a avut loc ședința de mediere și semnăturile participanților la ședința de mediere, în cel mult 3 zile lucrătoare de la efectuarea lor.

2.8. ***Mediatorul*** este obligat să depună raportul de activitate pe toate cauzele, după modelul aprobat de Consiliul Naţional, pe care a fost desemnat de ***Oficiul Teritorial*** în vederea acordării serviciilor de mediere garantată de stat, indiferent de motivul încetării acordării acestor servicii și volumul de lucru prestat.

2.9. ***Mediatorul*** este obligat să reacționeze prompt la apelurile și solicitările ***Oficiului Teritorial,*** legate de desemnare în vederea acordării serviciilor de mediere garantată de stat. ***Oficiul Teritorial*** va ține cont de disponibilitatea mediatorului, însă va înregistra toate refuzurile de preluare a cauzelor. Refuzul sistematic de preluare a cauzelor de către ***Mediator***, poate servi temei pentru ***Oficiul Teritorial*** de a rezoluționa unilateral contractul și de a solicita excluderea acestuia din lista mediatorilor.

2.10. ***Mediatorul*** este obligat să reacționeze prompt la solicitările ***Oficiului Teritorial,*** legate de monitorizarea și evaluarea activității acestuia, inclusiv să se prezinte la sediul ***Oficiul Teritorial*** la data și ora stabilită. ***Mediatorul*** este obligat să se prezinte la monitorizarea internă și externă a calității serviciilor de mediere garantată de stat, conform graficelor stabilite. În vederea executării prezentei obligații, ***Mediatorul*** este obligat să prezinte dosarele pe cauze solicitate și să se prezinte la interviu la ora, data și locul stabilit.

2.11 ***Mediatorul*** este obligat să înștiințeze ***Oficiul Teritorial***, în scris, în termen de cel mult 30 de zile, despre orice modificare a datelor înscrise în Registrul de stat al mediatorilor sau actele care confirmă dreptul de a practica activitatea de mediator.

**3. DREPTRUILE ȘI OBLIGAȚIILE OFICIULUI TERITORIAL.**

3.1. ***Oficiul Teritorial*** este în drept să verifice volumul prestaţiei ***Mediatorului*** ori de câte ori va considera de cuviinţă să o facă, fără a interveni în lucrările acestuia. În acest scop ***Oficiul Teritorial*** poate efectua verificări, controale documentare, audieri a persoanelor implicate, să întreprindă alte acţiuni permise de lege, inclusiv monitorizarea și evaluarea activității ***Mediatorului***, conform regulilor stabilite de Consiliul Naţional.

3.2. În caz de constatare a unor încălcări din partea ***Mediatorului*** în ceea ce privește executarea prezentului contract sau a legislației care vizează asistența juridică garantată de stat, ***Oficiul Teritorial*** poate solicita de la ***Mediator*** explicații scrise și poate da ***Mediatorului*** note de avertizare.

3.3 În cazul obținerii calificativului “insuficient” la monitorizarea internă sau la monitorizare externă a calității serviciilor de mediere garantată de stat, ***Oficiul Teritorial*** este în drept de a rezoluționa unilateral contractul cu ***Mediatorul*** și de a propune excluderea acestuia din sistemul de acordare a asistentei juridice garantată de stat.

3.4 În cazul neprezentării ***Mediatorului***, din motive imputabile acestuia, la monitorizare internă sau externă conform graficelor stabilite, ***Oficiul Teritorial*** este în drept de a suspenda contractul cu ***Mediatorul***, până la prezentarea acestuia la monitorizare.

### 4. RETRIBUŢIA. MODUL DE ACHITARE A SERVICIILOR.

4.1. Remunerarea ***Mediatorului*** pentru serviciile de mediere garantată de stat va fi efectuată de către ***Oficiul Teritorial*** în conformitate cu regulile, termenele și tarifele aprobate de Consiliul Naţional.

4.2. Pentru a fi remunerat, ***Mediatorul*** va prezenta obligatoriu ***Oficiului Teritorial*** un raport de activitate pe cauză, conform modelului aprobat de către ***Consiliul Naţional*** şi documentele confirmative care vor demonstra acordarea serviciilor de mediere garantată de stat(la solicitarea ***Oficiului Teritorial***), precum şi cele ce demonstrează cheltuielile suportate în legătură cu deplasarea ***Mediatorului*** în altă localitate pentru acordarea serviciilor de mediere.

4.3. După primirea raportului şi documentelor confirmative ***Oficiul Teritorial***, în termen de cel mult 20 zile lucrătoare, va verifica datele şi va dispune efectuarea plăţii. Efectuarea plăţilor va avea loc în cel mult 20 zile lucrătoare de la data emiterii deciziei cu privire la remunerare.

# 4.4. În cazul în care ***Mediatorul*** nu va prezenta documentele confirmative, *s*olicitate de către ***Oficiul Teritorial*** sau ***Oficiul Teritorial*** va constata că ***Mediatorul*** a prestat servicii în volum mai mic, remunerarea se va diminua sau nu se va efectua.

# 4.5. Plăţile pentru serviciile de mediere prestate de către ***Mediator*** în baza prezentului contract se vor efectua în exclusivitate în monedă naţională prin transfer pe contul bancar al biroului/organizației de mediatori din care face parte ***Mediatorul***.

### 5. TERMENUL ŞI ÎNCETAREA CONTRACTULUI

5.1. Prezentul contract se încheie pentru o perioadă de până la 31 decembrie 20\_\_ şi intră în vigoare din momentul semnării, ***Mediatorul*** urmând să înceapă activitatea imediat de la momentul primirii notificării de la ***Oficiul Teritorial***.

5.2 Termenul prezentului contract poate fi prelungit, pentru încă un an, prin semnarea unui act adițional. ***Mediatorul*** este obligat să notifice ***Oficiul Teritorial*** despre dorința de a prelungi termenul contractului încă pe un an, cu cel puțin 15 zile înainte de expirarea acestuia. Totodată, ***Oficiul Teritorial*** își rezervă dreptul de a decide prelungirea contractului în dependență de rezultatele monitorizării și evaluării activității ***Mediatorului*** pentru ultimul an de activitate.

5.3. Prezentul contract poate fi rezoluționat oricând de către ***Mediator***, notificând în scris ***Oficiul Teritorial*** cu 10 zile înainte de data rezoluțiunii.

5.4. ***Oficiul Teritorial*** este în drept să rezoluționeze unilateral contractul, în cazul în care se va constata măcar unul din următoarele cazuri: în cazul în care ***Mediatorul*** nu va răspunde repetat la solicitarea pentru acordarea serviciilor de mediere garantată de stat; în cazul în care se va constata că, serviciile prestate de ***Mediator*** se califică sub standardele general acceptate de profesioniştii din domeniu; că ***Mediatorul*** nu ţine dosarele pentru fiecare cauză; în cazul rezultatelor nesatisfăcătoare ale monitorizării şi evaluării activităţii ***Mediatorului***, desfăşurate de Oficiul Teritorial conform regulilor stabilite de Consiliul Naţional; alte abateri comise sistematic sau în mod repetat. ***Oficiul Teritorial*** va notifica ***Mediatorul*** despre aceasta şi îl va radia din lista mediatorilor care acordă servicii de mediere garantată de stat.

### 6. DISPOZIŢII FINALE

6.1. Prezentul contract este întocmit în două exemplare, în limba de stat, care dispun de aceeaşi valoare juridică, câte un exemplar pentru fiecare parte.

6.2. Părţile garantează confidenţialitatea informaţiei obţinute reciproc în procesul de executare a prezentului contract.

6.3. Nici o modificare a prezentului contract nu va intra în vigoare, decât dacă va fi întocmită în scris şi semnată de ambele părţi. Toate documentele anexate la prezentul contract constituie parte integrantă a acestuia.

6.4. Situaţiile care nu sunt reglementate de prezentul contract, se soluţionează în conformitate cu legislaţia în vigoare a Republicii Moldova şi Regulamentele aprobate de către ***Consiliul Naţional***.

6.5. Litigiile apărute în legătură cu interpretarea şi executarea prezentului contract se vor soluţiona pe cale amiabilă.

6.6. În cazul în care nu se va ajunge la un numitor comun, orice litigiu sau pretenţie apărută din/sau în legătură cu prezentul contract, va fi soluţionată de organele şi instanţele de judecată competente ale Republicii Moldova.

### 7. ADRESA JURIDICĂ ŞI RECHIZITLE PĂRŢILOR

|  |  |  |
| --- | --- | --- |
| **OFICIUL TERITORIAL \_\_\_\_\_\_\_\_\_\_\_\_\_ al C.N.A.J.G.S.** |  | **MEDIATOR** |
| **Adresa**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Cod fiscal / IDNO**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Denumirea băncii**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Codul băncii**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Cont trezoreal**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Adresa poştală a băncii**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Numele, prenumele**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Nr. atestatului**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Biroul/Organizația**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Sediul**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **IDNP**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Datele actului de identitate**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Denumirea băncii:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Codul băncii:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Cont decontare**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Coordonator**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Mediator**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(semnătura, ştampila) (semnătura, ştampila)*